Prvá Smernica Komisie
z 26. júla 1979,
stanovujúca analytické metódy testovania určitých cukrov určených na humánnu spotrebu, platná v rámci spoločenstva
79/796/EHS
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na smernicu rady 73/437/EHS z 11. decembra 1973 o aproximácii práva v členských štátoch, týkajúcu sa určitých cukrov určených na humánnu spotrebu [1] a najmä na jej článok 11,
keďže článok 11 tejto smernice stanovuje, že zloženie určitých cukrov bude kontrolované analytickými metódami určenými spoločenstvom;
keďže na základe ukončených štúdií je žiaduce prijať počiatočné série metód;
keďže metóda stanovenia typu farby cukru alebo bieleho cukru a extra-bieleho cukru, metóda merania mernej vodivosti popola v extra-bielom cukre, v roztoku cukru, v roztoku invertného cukru a v sirupe invertného cukru a metóda stanovenia farby roztoku extra-bieleho cukru a roztoku cukru sú uvedené v prílohe k smernici 73/437/EHS;
na druhej strane, keďže do obdobia formulovania ďalších metód stanovenia redukujúcich cukrov v rámci spoločenstva by bolo vhodné umožniť členským štátom, aby mali právo používať Laneho a Eynoneho metódu (metódy 7 a 8 v prílohe II, III.3 a III.4) namiesto Luff-Schoorleho metódy (metóda 6 v prílohe II, III.3 a III.4);
keďže analytické metódy uvedené v tejto smernici sú v súlade s vyjadrením Stáleho výboru pre potraviny,
PRIJALA TÚTO SMERNICU:
Článok 1
1. Členské štáty požadujú, aby analýzy, ktoré sú nevyhnutné na kontrolu kritérií uvedených v prílohe I, boli vykonané podľa metód opísaných v prílohe II k tejto smernici.
2. Nezáväzne od druhého bodu, Luff-Schoorleho metóda (príloha II, metóda 6) sa bude používať pri stanovení redukujúcich cukrov v nasledovných cukroch:
- cukru,
- bieleho cukru,
- invertného cukru,
- bieleho invertného cukru,
- invertného cukru,
- sirup,
- sušenej glukózy,
- dextrózy,
- dextróza.
Členské štáty môžu však na svojom území na stanovenie redukujúcich cukrov v jednom alebo viacerých vyššie uvedených cukroch požadovať použitie Laneho a Eynoneho metódy (príloha II, metóda 7 a/alebo 8, podľa vhodnosti).
3. Ak členský štát využije možnosť uvedenú v druhom bode odseku 2, bude okamžite o tom informovať komisiu a ostatné členské štáty.
Článok 2
Členské štáty uvedú do platnosti zákony, nariadenia alebo administratívne opatrenia, ktoré sú nevyhnutné na dosiahnutie súladu s touto smernicou, najneskôr do 18 mesiacov od jej oznámenia. Bezodkladne budú o tom informovať komisiu.
Článok 3
Táto smernica je adresovaná členským štátom.
V Bruseli 26. júla 1979.